શીર્ષક: Top News : ઇમરાન ખાનનો નરેન્દ્ર મોદીને પત્ર, વિવાદો દૂર કરીને સ્થિરતા લાવવાની વાત કરી\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
ઇન્ડિયન એક્સપ્રેસના અહેવાલ મુજબ  તેમણે આ પત્રમાં દક્ષિણ એશિયામાં લાંબા ગાળાની શાંતિ સ્થાપવાની વાત કરી છે. સાથે જ જમ્મુ-કાશ્મીર સહિતના મુદ્દે ચર્ચા કરીને ઉકેલ લાવવાની દિશામાં પ્રયત્ન કરવાની વાત કરી છે.

બે દિવસ પહેલાં દૂતાવાસના અધિકારીઓ થકી આ પત્ર આવ્યો હોવાનું જાણવા મળ્યું છે.

તેમણે ફરી આ પત્રમાં બંને દેશો ગરીબીમાંથી બહાર આવવા પ્રયત્ન કરે તેનો આગ્રહ કર્યો છે. જ્યારે વડા પ્રધાન નરેન્દ્ર મોદીની લોકસભા ચૂંટણીમાં બીજી વખત જીત થઈ ત્યારે પણ ઇમરાને ટ્વીટ કરીને શુભેચ્છા પાઠવી હતી.

જોકે, તેમાં બિશ્કેકમાં મુલાકાત અંગે કોઈ ઉલ્લેખ કરવામાં આવ્યો નથી. તે ઉપરાંત ઇમરાન ખાને પાકિસ્તાન શાંત પાડોશી દેશની નીતિ અનુસરતો હોવાનું પણ જણાવ્યું છે. 

તમે આ વાંચ્યું કે નહીં?

નાસા પ્રવાસીઓ માટે ઇન્ટરનેશનલ સ્પેસ સ્ટેશનના દ્વાર ખોલશે

પ્રવાસીઓ આવતા વર્ષથી નાસાના આંતરરાષ્ટ્રીય સ્પેસ સ્ટેશનની મુલાકાત લઈ શકશે. જેના માટે તેમને એક રાતના 35 હજાર ડૉલર ચૂકવવા પડશે.

આંતરરાષ્ટ્રીય સ્પેસ સ્ટેશનના ઉપનિદેશક રૉબિન ગૅટેંસે કહ્યું કે દર વર્ષે ટૂંકા સમયગાળાના બે પ્રાઇવેટ અંતરિક્ષ મિશન મોકલવામાં આવશે, જેનો ખર્ચ ખાનગી કંપનીઓ ઉઠાવશે.

નાસાના જણાવ્યા અનુસાર પ્રાઇવેટ અંતરિક્ષ યાત્રીઓને આંતરરાષ્ટ્રીય સ્પેસ સ્ટેશન સુધી જવા માટે ત્રીસ દિવસનો સમય લાગશે. તેઓ અમેરિકાના સ્પેસ ક્રાફ્ટમાં યાત્રા કરશે. દર વર્ષે 12 વ્યક્તિ સ્પેસમાં જઈ શકશે.

નાસાએ તેના માટે બે કંપનીઓને નિયુક્ત કરી છે, આ કંપનીઓ એટલે ઇલોન મસ્કની સ્પેસ એક્સ અને બોઇંગ.

અમેરિકાના રાષ્ટ્રપતિ ડૉનાલ્ડ ટ્રમ્પે ગયા વર્ષે રજૂ કરેલા બજેટમાં 2025 સુધીમાં સ્ટેશનને સરકારી પૈસાથી ચલાવવાનું બંધ કરવાની માગ કરી હતી. જેના પગલે પહેલી વખત નાસા દ્વારા વ્યવસાયિક હેતુથી દ્વારા ખોલવામાં આવ્યા છે.

નાસાના મુખ્ય નાણાકીય અધિકારી જેફ ડેવિટે ન્યૂયોર્કમાં કહ્યું, "નાસા આંતરરાષ્ટ્રીય સ્પેસ સ્ટેશનને વ્યવસાયિક તકો માટે ખોલી રહ્યું છે. અમે પહેલી વખત આવું કરવા જઈ રહ્યા છીએ."

ગિરિરાજે મમતાને સરમુખત્યાર કિમ જોંગ સાથે સરખાવ્યાં

એનડીટીવીના અહેવાલ મુજબ કેન્દ્રિય મંત્રી ગિરિરાજ સિંહે પશ્ચિમ બંગાળનાં મુખ્ય મંત્રી મમતા બેનરજીની સરખામણી ઉત્તર કોરિયાના સરમુખત્યાર કિમ જોંગ ઉન સાથે કરી છે. તેઓ પોતાના વિવાદિત નિવેદનો માટે જાણીતા છે.

ગિરિરાજે કહ્યું કે મમતા બેનરજી કિમ જોંગ ઉનની જેમ પોતાના રાજકીય વિરોધીઓને ડામી દેવા માટે ક્રૂરતા પર ઊતરી આવ્યાં...